Komisijos reglamentas (EEB) Nr. 3692/87
1987 m. gruodžio 9 d.
iš dalies keičiantis Reglamentą (EEB) Nr. 2288/83, teikiantį biologinių ir cheminių medžiagų, numatytų Tarybos reglamento (EEB) Nr. 918/83, nustatančio Bendrijos atleidimo nuo muitų sistemą, 60 straipsnio 1 dalies b punkte, sąrašą
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1983 m. kovo 28 d. Tarybos reglamentą (EEB) Nr. 918/83, nustatantį Bendrijos atleidimo nuo muitų sistemą [1], su pakeitimais, padarytais Komisijos reglamentu (EEB) Nr. 3691/87 [2], ypač į jo 143 straipsnio 1 dalį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [3], ypač į jo 15 straipsnį,
kadangi biologinių ir cheminių medžiagų, išvardytų Komisijos reglamento (EEB) Nr. 2288/83 [4] su paskutiniais pakeitimais, padarytais Reglamentu (EEB) Nr. 2340/86 [5], priede, klasifikacija yra paremta Muitinių bendradarbiavimo tarybos nomenklatūra; kadangi 1983 m. birželio 14 d. Muitinių bendradarbiavimo taryba patvirtino Tarptautinę suderintos prekių aprašymo ir kodavimo sistemos konvenciją (toliau - HS); kadangi yra numatyta, kad nuo 1988 m. sausio 1 d. HS pakeis dabartinę nomenklatūrą tarptautinėje prekyboje;
kadangi dėl to būtina patvirtinti minėtų prekių klasifikaciją, nes ji turi remtis HS,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2288/83 priedas pakeičiamas šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1988 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. gruodžio 9 d.